**РЕПУБЛИКА СРБИЈА**



**АУТОНОМНА ПОКРАЈИНА ВОЈВОДИНА**

**ОПШТИНА БАЧ**

**Одељење за буџет и финансије**

**Дана: 19.03.2018. године**

**Број: 400 -1- 8/2018-IV-06**

**Tel:+381 21 770 075, 770 170; Интернет:** [www.bac.rs](http://www.bac.co.yu/)

**Fax:+381 21 770 330 E-mail:** [info@bac.rs](mailto:info@bac.rs)[predsednik@bac.rs](mailto:predsednik@bac.rs)

**КОРИСНИЦИ БУЏЕТСКИХ СРЕДСТАВА**

**Предмет:** Упутство за припрему предлога ребаланса финансијских планова директних и индиректних корисника буџета општине Бач за 2018. годину

На основу члана 40, 41, 47 и 63 Закона о буџетском систему („Сл. глсник РС“ број: 54/2009, 73/2010, 101/2010, 101/2011, 93/2012/ 62/2013, 63/2013, 108/2013, 142/2014, 68/2015 – др закон, 103/2015, 99/2016 и 113/2017) достављамо Вам упутство за припрему ребаланса финансијских планова директних и индиректних корисника буџета општине Бач за 2018. годину.

На основу припремних радњи за израду нацрта завршног рачуна буџета општине Бач за 2017. годину, исказаних потреба корисника буџета да се у оквиру структуре расхода издатака изврше измене и анализе остварених прихода и извршених расхода за период јануар-фебруар 2018. године, предлаже се доношење измена и допуна Одлуке о буџету општине Бач за 2018. годину.

.

**Инструкције за израду предлога ребаланса буџета за 2018. годину**

Полазећи од одобрених апропријација Одлуком о буџету општине Бач за 2018. годину, директни и индиректни корисници буџета општине треба да сачине предлоге ребаланса финансијких планова водећи рачуна о реалној процени финансијких потреба и извора средстава из којих ће се ове потребе финансирати.

Предлози ребаланса финансијких планова директних и индиректних корисника буџета немогу прелазити одобрену масу средстава која је корисницима буџета утврђена Одлуком о буџету општине Бач за 2018. годину.

Изузетно, дирекни и индирекни корисници буџета општине Бач могу поднети захтев за додатна средства, уколико се створила потреба применом нових и измењених закона и других аката. Обавеза корисника је да се кроз писмено образложење изнесу оправдани разлози за планирање додатних средстава, правни основ постојаности потребе, ефекти које ће активности произвести у наредном периоду, да утврди редослед приоритета и сл.

Напомињемо да је у изради предлога ребаланса финансијких планова обавеза корисника буџета општине Бач да се придржавају Упутства за припрему Одлуке о буџету локалне власти за 2018 годину и пројекције за 2019 и 2020. годину које је доставило Министарство финансија.

Чланом 36а Закона о буџетском систему предвиђено је да уколико је Одлука о буџету локалне власти супротна смерницама из Упутства у делу којим се локалној власти дају смернице за планирање масе средстава за плате, броја запослених и субвенција, министар може привремено обуставити пренос трансферних средстава из буџета Републике Србије, до момента док се Одлука о буџету не суклади са Упутством.

Предлог финансијског плана састоји се из следећих делова:

1. Обрасци за припрему програмског буџета
2. Преглед броја запослених и средстава за плате
3. Преглед капиталних пројеката
4. Предлог финансијског плана
5. Образложење финансијског плана

Упутство и табелу можете преузети на сајту: [www.bac.rs](http://www.bac.rs) - у оквиру докумената – буџет.

Све попуњене табеле са образложењем морају се доставити у штампаном и електронском облику. Штампане табеле морају имати печат и потпис одговорног лица корисника буџетских средстава.

Предлог ребаланса својих финанисјких планова доставите у електронском облику на адресе:

1. [melanija.miljic@bac.rs](mailto:melanija.miljic@bac.rs) - Месне заједнице, Дом здравља и Предшколска установа;
2. [milijana.savic@bac.rs](mailto:milijana.savic@bac.rs) - Туристичка организација, Народна библиотека, Установа за спорт и рекреацију;
3. [dragana.mandic@bac.rs](mailto:dragana.mandic@bac.rs) - Основне школе и средња школа.

а у штампаном облику на писарницу Општинске управе **најкасније до 26.03.2018. године.**

За све додатне информације и упутства можете се обратити Одељењеу за буџет и финансије на телефон: 021 770 075 локал 142.

С поштовањем,

РУКОВОДИЛАЦ ОДЕЉЕЊА

\_\_\_\_\_\_\_\_\_\_\_\_\_\_\_\_\_\_\_\_\_

Анна Гутеша